cyanic-selkie/wikianc huggingface dataset:
เส้นทางฝันของสาวน้อยขนมหวาน
ตัวละครหลัก
อามาโนะ อิจิโกะ (天野いちご Amano Ichigo) ให้เสียงโดย : อาโออิ ยูกิ (ญี่ปุ่น) เบญจวรรณ วนิชจิวพันธ์ (ไทย)
วันเกิด:5 มกราคม
กรุ๊ปเลือด:O
ราศี:มังกร
หนัก:51กก.
สูง:154 ซม.
ฉายา:ยัยบ๊อง,ยัยหมูบ้าเค้ก(อิจิตะเป็นคนตั้งให้)
จุดอ่อน:กลัวผี
ภูติขนมหวาน:วนิลา
ความถนัด:ความสามารถการชิมรส,การออกแบบขนม
นางเอกของเรื่อง เป็นคนที่ซุ่มซ่ามมาก ไร้เดียงสา สดใส ร่าเริง จนเข้าขั้นติ๊งต๊องแต่มองโลกในแง่ดีเสมอ 'อามาโนะ เคียวโกะ' แม่ของอิจิโกะซึ่งเป็นครูสอนเปียโนไม่ค่อยจะสนใจเธอเท่าไหร่ เพราะเธอไม่มีพรสวรรค์ในด้านเปียโนตรงข้ามกับ 'นัตสึเมะ' น้องสาวของอิจิโกะที่เก่งเปียโนมากกว่า เรื่องนี้ที่ทำให้อิจิโกะเสียใจมาก วันหนึ่งเมื่อเธอได้ไปงานเทศกาลขนมหวาน อิจิโกะได้พบกับ 'อองรีย์ ลูคัส' ปาติซิเยร์หนุ่ม ซึ่งชื่นชมในความสามารถด้านการรับรู้ถึงรสชาติที่เป็นเลิศของเธอ เขาจึงชักชวนให้อิจิโกะย้ายไปเรียนที่โรงเรียนเซนต์มารีย์ โรงเรียนสอนทำขนม ซึ่งสร้างปาติซิเยร์ชั้นแนวหน้าขึ้นมานับไม่ถ้วน เนื่องจากอิจิโกะอยากจะเป็นปาร์ติชิแอร์เหมือนคุณย่าของเธอ เธอจึงย้ายไปเรียนตามคำชวนของอ.อองรีย์
เมื่ออิจิโกะย้ายเข้ามาในเซนต์มารีย์ก็ได้พบกับภูติขนมหวานชื่อ 'วานิลลา' และได้ถูกจัดอยู่ในกลุ่ม A กับเหล่าเจ้าชายขนมหวาน สามหนุ่มที่ทั้งหน้าตาดีและมีความสามารถด้านการทำขนมที่ยอดเยี่ยม ซึ่งทั้งสามคอยช่วยเหลือและฝึกฝนอิจิโกะไปพร้อมๆกัน อิจิโกะชนะใจทุกคนด้วยความพยายามและความรักในการทำขนม ซึ่งความฝันของเธอคือการสร้างขนมที่ทำให้ทุกคนมีรอยยิ้ม ในตอนแรกเธอชอบ อ.อองรีย์ ที่เขาดีกับเธอมากแต่ต่อมาเธอก็เริ่มรู้สึกชอบคาชิโนะมากขึ้นเรื่อยๆแทน (สังเกตได้จากในตอนที่ 43 เธอละเมอชื่อคาชิโนะออกมา) และในช่วงที่ทั้งคู่ได้ทุนเรียนอยู่ที่ปารีสทั้งสองก็ได้ตกลงคบกัน (ในตอนที่ 51 อิจิโกะได้พยายามจับมือกับมาโคโตะแต่ไม่เป็นผล ,ในตอนที่ 63 เมื่อช็อคโกล่าถามว่า " จะยอมเสียคาชิโนะไปเหรอ " เธอก็ตอบว่า " ไม่ยอม " ,ในตอนที่รู้ผลแพ้ชนะในตอนที่ 63 อิจิโกะได้กระโดดกอดมาโคโตะด้วยความดีใจ และตอนท้ายของตอนที่ 63 มาโคโตะกอดอิจิโกะพร้อมพูดว่า " ได้โปรดอยู่กับชั้นตลอดไป " แม้จะมีรุ่นพี่โคชิโระเข้ามาป่วน แต่ทั้งสองคนก็ได้จูบกันและตกลงจะทำขนมด้วยกันไปเรื่อยๆในที่สุด)
คาชิโนะ มาโคโตะ (樫野 真 Kashino Makoto) ให้เสียงโดย : โนบุฮิโกะ โอคาโมโตะ (ญี่ปุ่น) กริน อักษรดี (ไทย)
วันเกิด:18 เมษายน
กรุ๊ปเลือด:B
ราศี:พฤษภ
หนัก:64กก.
ฉายา:เดวิลคาชิโนะ(อิจิโกะตั้งให้),เจ้าชายช็อคโกแลต,เจ้าหน้าเต้าหู้(อิจิตะตั้งให้)
จุดอ่อน:เป็นคนบ้าจี้,กลัวโคชิโระ มิยะขั้นรุนแรง
ภูติขนมหวาน:ช็อคโกล่า
ความถนัด:การทำขนม,การทำช็อคโกแลต
คาชิโนะชื่นชมลุงของเขาซึ่งเป็นช็อกโกลาติเยร์มาก เขาจึงมักจะไปอยู่ในร้านของลุงเมื่อตอนสมัยเด็กบ่อยๆ (จึงเป็นแรงบันดาลใจให้เขาอยากเป็นปาติชิเยร์) แม้ว่าสำหรับอิจิโกะแล้วคาชิโนะจะเป็นตาโหดหรือเดวิลคอยกลั่นแกล้งแต่ลึกๆคาชิโนะก็เป็นคนอบอุ่นทำให้อิจิโกะเริ่มชอบเขามากขึ้นเรื่อยๆและคาชิโนะก็ชอบอิจิโกะเหมือนกัน (สังเกตได้จากในอนิเมะตอนที่ 43 ของภาคแรก มาโคโตะหน้าแดงตอนที่อิจิโกะเอาหน้าเข้ามาใกล้ตนเพื่อดมกลิ่นแป้งที่เหลือยู่ในส่วนผสม ,ในตอนที่ 61 คาชิโนะกันจอนห์นี่ให้ออกจากอิจิโกะ และในช่วงท้ายของตอนที่ 63 มาโคโตะได้ขอให้อิจิโกะอยู่กับเขาตลอดไปและต่างเรียกชื่อต้นของกันและกัน) แม้ว่าจะมีคุณหนู และจอนห์นี่มาขวาง แต่ทั้งสองก็ได้จูบกัน และตกลงที่จะทำขนมด้วยกันไปเรื่อยๆในที่สุด
ฮานาบุสะ ซาสึกิ ( 花房五月 Hanabusa Satsuki)
ให้เสียงโดย : สึบาสะ โยนากะ (ญี่ปุ่น) อภินันท์ ธีระนันทกุล (ไทย)
วันเกิด:2 ตุลาคม
กรุ๊ปเลือด:AB
ราศี:ตุลย์
หนัก:65กก.
สูง:167ซม.
ฉายา:เจ้าชายกุหลาบ,เจ้าขี้เก็ก(อิจิตะตั้งให้)
จุดอ่อน:การโดนเมิน
ภูติขนมหวาน:คาเฟ่
ความถนัด:การทำน้ำตาลปั้น,แกะสลักน้ำตาล,ตกแต่งขนมแนวกุหลาบ,การทำมาการอง,การทำไอศกรีม
หนึ่งใน "เจ้าชายขนมหวาน" ที่มีความเชี่ยวชาญในการทำประติมากรรมขนมและเค้กแนวดอกไม้ หน้าตาหล่อเหลาออกไปทางหวาน มีนิสัยชอบหลงตัวเอง ให้เกียรติผู้หญิง แต่บางครั้งก็พูดตรงเกินไป (โดยเฉพาะในเรื่องความสวยงาม ที่แม้จะเป็นอิจิโกะเขาก็ไม่ออนข้อให้เลย) ความฝันของฮานาบุสะ คือทำงานร่วมกับแม่ของเขาซึ่งเป็นทั้งนักจัดดอกไม้ญี่ปุ่นและเป็นครูสอนจัดดอกไม้ที่เซนต์มารี พ่อของเขาเป็นนักวิจัยดอกกุหลาบ ซึ่งเสียชีวิตในอุบัติเหตุทางรถยนต์เมื่อหลายปีก่อน โดยเหลือน้ำกุหลาบไว้ให้ฮานาบุสะเพียงขวดเดียวเป็นของดูต่างหน้าจากพ่อ ทำให้ฮานาบุสะคิดว่าเขาควรจะทำให้แม่มีความสุขและคอยดูแลสวนกุหลาบในเซนต์มารีย์เรื่อยมา เพราะเหตุนั้นในการแข่งขันรอบแรกของเค้กกรังปรีย์ ฮานาบุสะจึงตัดสินใจทำเค้กกุหลาบ อย่างที่เคยสัญญาไว้กับคุณพ่อในสมัยเด็กว่าจะใช้น้ำกุหลาบของพ่อทำขนมออกมาให้ได้
ในต้นเรื่องฮานาบุสะดูจะแอบชอบอิจิโกะ และพยายามจีบเธออยู่เรื่อยมา (สังเกตได้จากท้ายตอนที่ 16 ที่ฮานาบุสะคิสที่แก้มของอิจิโกะ แต่อิจิโกะกลับซื่อ จนคิดว่าฮานาบุสะแค่คิสเพื่อทักทายเท่านั้น และในตอนที่ 61 ที่ฮานาบุสะเข้าไปคุยกับคาชิโนะ เพื่อเปิดทาง และพูดให้คาชิโนะยอมรับได้เสียทีว่ารักอิจิโกะ) ฮานาบุสะถึงมักจะชอบหลงตัวเองและห่วงบุคลิกภาพของตนอยู่ตลอดเวลา จนคาเฟ่ซึ่งเป็นคู่หูมักจะบ่นว่าฮานาบุสะต้องใช้เวลามากขึ้นอีก 1 ชั่วโมงเพื่อเตรียมตัวมาเรียนในตอนเช้า ซึ่งภูติตนอื่นก็ต่างคิดว่า 'มันจะเว่อร์อะไรขนาดนั้น'
อันโด เซ็นโนสึเกะ (安堂千乃介 Andō Sennosuke) ให้เสียงโดย : ชินยะ ฮามาโซ (ญี่ปุ่น) ภัคภูมิ ลิ้มมานะสภาพร (ไทย)
วันเกิด:25 กุมภาพันธ์
กรุ๊ปเลือด:A
ราศี:มีน
หนัก:70กก.
สูง:180ซม.
ฉายา:เจ้าชายแว่น(นัทสึเมะตั้งให้)
จุดอ่อน:เป็นคนอ่อนไหวง่าย
ประเทศกัมพูชาในโอลิมปิกเยาวชนฤดูร้อน 2018
ประเทศกัมพูชา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติกัมพูชาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศกัมพูชาไม่ได้รับเหรียญรางวัลใด ๆ
เส้นทางฝันของสาวน้อยขนมหวาน
ตัวละครหลัก
ภูติขนมหวาน:คาราเมล
ความถนัด:การทำขนมหวานโดยผสมกับความเป็นญี่ปุ่น
หนึ่งใน "เจ้าชายขนมหวาน" ของโรงเรียนที่มีความเชี่ยวชาญในด้านขนมญี่ปุ่น อันโดเป็นทั้งเพื่อนสนิทที่เซนต์มารีย์ของคาชิโนะ และยังเป็นเพื่อนสนิทตั้งแต่เด็กของคาชิโนะด้วยเช่นกัน ที่บ้านของอันโดเปิดเป็นร้านขายขนมญี่ปุ่น ชื่อร้านยูเมะสึกิ โดยอันโดเป็นพี่ชายคนโตของบ้าน และมีน้องๆทั้งชายและหญิงอีกหลายคน ทำให้เขามีความเป็นผู้นำสูง และอ่อนโยน ใจดี โดยอันโดมักจะมองคาราเมลคู่หูเป็นน้องสาวของตัวเองเช่นกัน ความฝันของอันโดคือการเปิดร้านของตัวเองเพื่อขายขนมที่ผสมระหว่างชาติทิศตะวันออกและตะวันตกให้ได้ (ซึ่งในภาคที่สองเขาก็ได้ทำตามความฝันของตนเอง โดยการเปิดร้านยูเมะสึกิสาขาของตนเอง ที่มารีย์กาเด้นและคิดค้น 'นิว-บลูมูน' ขนมที่เป็นการผสานกันของตะวันตก และตะวันออกได้สำเร็จ ในช่วยเริ่มเรื่องอันโดดูเหมือนจะชอบอิจิโกะอยู่เช่นกัน ถึงแม้จะไม่ได้จีบอย่างเปิดเผยเช่นฮานาบุสะ หรือมีอาการแสดงให้เห็นชัดเจน แต่ในตอนที่ 61 เขาก็ได้ยอมรับว่าตนเคยชอบอิจิโกะ แต่ในปัจุบันกำลังคบอยู่กับ 'คานะ' เพื่อนสนิทอีกคนของอิจิโกะอยู่
พลังของคลาร์ก เค้นท์
พลังของคลาร์ก เค้นท์ นับว่าเป็นจุดสนใจอย่างหนึ่งของซีรีส์ "Smallville" นี้ เนื่องจากละครเรื่องนี้เป็นละครที่กล่าวถึงพัฒนาการของคลาร์ก เค้นท์ก่อนที่จะเป็นซูเปอร์แมนในด้านต่าง ๆ ด้วย
เมื่อละครดำเนินไป ความสามารถของคลาร์ก เค้นท์จะถูกพัฒนาเรื่อย ๆ ด้วยความสามารถคลาร์ก ที่อาจจะเกิดเพราะเหตุผลมากมาย เช่นการพัฒนาความสามารถด้วยร่างกายเพื่อทดแทนความสามารถที่สูญเสียไปเพราะโรค หรือมาด้วยเหตุใดก็แล้วแต่ก็ตาม
ความเร็วเหนือเสียง (Super-Speeding)
ความสามารถนี้เป็นความสามารถแรกที่เราได้พบในละครสมอลวิลล์นี้ โดยคลาร์ก เค้นท์สามารถวิ่งได้อย่างรวดเร็วภายในเสี้ยววินาทีเพื่อไปถึงที่ต่าง ๆ ได้อย่างทันท่วงที ดังนั้นเขาจึงไม่ต้องอาศัยรถบัสไปโรงเรียนในตอนแรกสุดเลย ไปไหนมาไหนได้ตามสะดวก โดยเฉพาะอย่างยิ่ง เมื่อถึงเวลาเสาะแสวงหาสิ่งผิดปกติต่าง ๆ
ความแข็งแกร่ง (Invulnerable)
ความสามารถนี้ปรากฏในตอนที่คลาร์ก เค้นท์ถูกรถ พอร์ช ของมหา เศรษฐี เล็กซ์ ลูเธอร์ ชนเข้าจัง ๆ บน สะพาน โลเอบในสมอลวิลล์ แล้วไม่มีแม้กระทั่งรอยขีดข่วนให้เห็น เขาสามารถชกคนให้กระเด็นไปไกลจนกระทั่งสลบได้โดยใช้แรงเพียงน้อยนิด สามารถยกรถขึ้นได้สบาย ๆ ซึ่งเป็นความสามารถที่คลาร์ก เค้นท์มีมาตั้งแต่กำเนิดแล้ว
สายตาเอกซ์เรย์ (X-ray Vision)
ความสามารถนี้คลาร์ก เค้นท์ได้มาโดยบังเอิญระหว่างที่เขาเห็นเล็กซ์ ลูเธอร์ตัวปลอมเข้าไปปล้นธนาคาร ทำให้เขารู้ว่านั่นไม่ใช่เล็กซ์ ลูเธอร์ตัวจริง ความสามารถนี้มีประโยชน์กับคลาร์กในกรณีที่เขาไม่รู้ว่ามีอะไรอยู่ล่วงหน้า การสังเกตด้วยสายตาเอกซ์เรย์นี้จะทำให้เขารู้ แต่คลาร์ก เค้นท์ไม่สามารถมองผ่านตะกั่วหรือสิ่งที่มีส่วนประกอบของตะกั่วได้
การดักฟัง (Super-Hearing)
ความสามารถนี้ เป็นผลจากการที่คลาร์ก เค้นท์ตาบอดชั่วคราวหลังจากใช้สายตาความร้อนในการยิงไปหาโจรปล้นร้านเพชร แต่กลับโดนคริปโตไนท์สีเขียวซึ่งสะท้อนแสงกลับมาทำให้เขาตาบอด ร่างกายของคลาร์กได้สร้างพลังใหม่ซึ่งทำให้คลาร์กสามารถดักฟังได้แม้กระทั่งเสียงกระซิบและเสียงในโทรศัพท์ ซึ่งทำให้คลาร์กรู้ว่าโคลอี้ ซัลลิแวนและไลโอเนล ลูเธอร์กำลังร่วมกันสืบความลับเขา และทำให้เขาสามารถรู้ได้ว่าใครลักพาตัวพีท รอสส์ไป ความสามารถนี้ทำให้คลาร์กได้รู้เจตนาของใครหลายคนที่พยายามเรียกเขามาและปองร้ายเขากับเพื่อน รวมทั้งใช้ดักฟังในสิ่งผิดปกติได้
เหาะ (Flight)
ความสามารถนี้ ไม่ใช่ความสามารถของคลาร์กขณะที่อยู่ในสภาวะปกติ แต่เป็นความสามารถของเขาหลังจากการฟื้นฟูโดยจอร์เอล พ่อที่แท้จริงของเขาและทำให้ตัวตนของคลาร์ก เค้นท์เสื่อมสูญ เขาได้ใช้ความสามารถนี้ในการเอาคริสตัลแห่งความรู้ชิ้นแรกจากเล็กซ์มาได้ขณะที่เล็กซ์กำลังเชยชมมันอยู่บนเครื่องบินส่วนตัวของเขา
กระโดดสูง (Super-Jumping)
ความสามารถนี้คลาร์กได้ใช้เมื่อกาเบรียล เพื่อนของโคลอี้ยิงจรวดขีปนาวุธติดหัวรบนิวเคลียร์เพื่อทำลายสมอลวิลล์ซึ่งเป็นเมืองที่เขาเกลียด หลังจากที่โคลอี้หยุดยั้งกาเบรียลไม่ได้ ความสามารถนี้เป็นความสามารถที่ถกเถียงกันว่า มันปรากฏครั้งแรกในตอนที่เท่าไร เนื่องจากภาคที่ 2 ตอนที่ 12 คลาร์กก็กระโดดข้ามจากยอดตึกเดลี่แพลเน็ตไปที่ตึกลูเธอร์คอร์ปได้ โดยที่ตึกอยู่ห่างกัน 200 ฟุต
ลมหายใจรุนแรง (Super-Breathing)
ความสามารถนี้คลาร์กได้มาหลังจากที่เขาได้ฟื้นฟูเมืองเมโทรโพลิสจากการทำลายของปีศาจซอดแล้วเกิดป่วยเป็นครั้งแรก เพียงแค่เขาจามก็ทำให้ประตูโรงนาของเขาหลุดออกทั้งแผ่นและไปกระเด็นตกลงต่อหน้าโลอิส เลน ขณะที่เธอวิ่งอยู่ห่างจากฟาร์มไปไม่มาก ทำให้เธอเริ่มสงสัยในตัวคลาร์ก เค้นท์
ความสามารถอื่น
นอกจากความสามารถที่ปรากฏที่นี้แล้ว ร่างกายของคลาร์ก เค้นท์ยังเป็นผลิตผลในประโยชน์ในอีกหลายด้าน
เลือด
ในภาคที่ 3 หลังจากคลาร์กได้สละเลือดของเขาให้มอร์แกน เอดจ์ ไลโอเนลได้เอาเลือดของคลาร์กที่มอร์แกน เอดจ์ให้ไป และให้ดอกเตอร์เลีย เต็งเพื่อทำการวิจัย ซึ่งเกล็ดเลือดของคลาร์กนั้นสามารถฟื้นฟูพลังชีวิตได้ ผู้ที่ได้รับเกล็ดเลือดของคลาร์กมีเพียงสองคนก่อนไลโอเนลจะล้มโครงการวิจัยคืออดัม ไนท์และวินซ์ เดวิสซึ่งทำให้สองคนนี้มีชีวิตขึ้นมาชั่วคราว (วินซ์นั้นกลับมามีชีวิตอีกครั้งอย่างปาฏิหาริย์หลังได้รับเกล็ดเลือดหลอดสุดท้ายซึ่งคลาร์กเอาให้น้องของเขาฉีดใส่)
วิญญาณ
วิญญาณของคลาร์กทำให้ร่างกายของผู้ถูกคลาร์กเข้าสิงแข็งแรงเป็นปกติ และทำให้จิตใจดีขึ้น ไม่ใช่เป็นความสามารถที่แน่นอน แต่เกิดจากพฤติกรรมที่มีการวิเคราะห์ออกมาจากบรรดาผู้ชื่นชอบสมอลวิลล์ที่สังเกตจากพฤติกรรมของไลโอเนล ซึ่งวิญญาณของคลาร์กเคยเข้าไปสิง พอไลโอเนลและคลาร์กคืนร่างเดิมทำให้ร่างกายของไลโอเนลกลับมาสมบูรณ์ โรคตับระยะสุดท้ายหายไปอย่างฉับพลัน และทำให้เขาไม่ยุ่งเกี่ยวกับด้านมืดอีกหลังจากนั้น
ผู้รู้ความลับคลาร์ก เค้นท์
อันที่จริงผู้รู้ความลับคลาร์ก เค้นท์มีมากมาย ตั้งแต่ศัตรูคู่อาฆาต หรือใครหลาย ๆ คน ส่วนใหญ่ผลที่เกิดขึ้นคือคนที่รู้เหล่านั้นตาย สติไม่สมประกอบ และไม่มีความจำในเรื่องเหล่านั้นอีกเลย แต่ตัวละครหลักที่รู้ความลับของคลาร์กนั้น นอกจากมีพ่อแม่ของเขาแล้ว ยังมีบุคคลดังต่อไปนี้
พีท รอสส์
คลาร์กเป็นคนเปิดเผยความลับของเขาให้กับพีทเนื่องจากเป็นเหตุจำเป็นที่พีทมียานอวกาศของเขาไว้ในครอบครองจึงจำเป็นต้องบอกเขา ก่อนที่พีทจะจากไป พีทได้สัญญากับคลาร์กว่าเขาจะไม่แพร่งพรายความลับเขาแน่นอน
เล็กซ์ ลูเธอร์
เล็กซ์เห็นคลาร์กหยุดรถของมอร์แกน เอดจ์และถูกรถชนโดยไม่มีรอยขีดข่วนเลย ทำให้เขารู้สึกทึ่งและเป็นข้อพิสูจน์ของเขา แต่ทว่าเขาก็รู้ได้ไม่นานนัก เพราะว่าพ่อของเขาจัดการลบความจำเขาทิ้งด้วยไฟฟ้า และในตอนสุดท้ายของภาคที่ 7 เล็กซ์ก็ได้รู้ความลับของคลาร์กอีกครั้งจากปากของเบรนนิแอค
โคลอี้ ซัลลิแวน
โคลอี้รู้ความลับของคลาร์กโดยบังเอิญในตอนที่ 12 ภาคที่ 4 โดยเอลิเชีย เบเกอร์ แฟนของคลาร์กโกรธคลาร์กจึงตรงไปหาเพื่อนสนิทที่สุดของคลาร์กอย่างโคลอี้ว่าเธอมีอะไรจะบอกและพาโคลอี้ไปดูรถความเร็วสูงที่เธอขับ เธอแกล้งบอกคลาร์กว่าเธอคุมเบรกไม่อยู่ ทำให้คลาร์กวิ่งด้วยความเร็วสูงมารับรถแต่ในรถไม่มีเอลิเชีย แต่นอกบริเวณนั้นยังมีเอลิเชียและโคลอี้จ้องอยู่ด้วยความอัศจรรย์ใจ คลาร์กยอมรับครั้งแรกเมื่อโคลอี้เห็นเขากำลังสืบทอดพลังจากจอร์เอลในป้อมสันโดษ ภาค 5 ตอนที่ 1 ต่อมาความลับเหล่านี้ก็เป็นประโยชน์แก่โคลอี้และคลาร์กในการร่วมมือกันปราบเหล่าร้ายในละครสมอลวิลล์ รวมถึงการที่โคลอี้ร่วมมือกับบรรดาเพื่อนซูเปอร์ฮีโร่ของคลาร์กทั้งกรีนแอร์โร่ว์ เดอะแฟลช ไซบอร์กและอควาแมนในการทำลายโรงงานลึกลับที่เป็นที่ศึกษาวิจัยมนุษย์กลายพันธุ์ของเล็กซ์ในภาค 6 ตอนที่ 12 ด้วย
ไลโอเนล ลูเธอร์
มีการถกเถียงกันว่าไลโอเนลรู้ความลับคลาร์ก เค้นท์เมื่อไร เพราะว่าในภาคที่ 2 ตอนที่ 12 คลาร์กแพ้หินคริปโตไนท์ต่อหน้าไลโอเนลที่ตาบอด แต่มีการเปิดเผยอีกไม่นานว่าไลโอเนลนั้นตาหายดีมานานแล้ว ซึ่งทำให้ไม่รู้ว่าที่แท้จริงแล้วไลโอเนลรู้ความลับเขาเมื่อไร จนกระทั่งไลโอเนลบอกคลาร์กเองในภาค 5 ตอนที่ 19 ว่าเขารู้ความลับคลาร์กตั้งแต่สลับร่างกับคลาร์กตอนภาคที่สี่ แต่เมื่อภาค 5 คลาร์กได้ยอมรับกับแม่เขาว่าไลโอเนลรู้ความลับจากการเป็นร่างทรงของจอร์เอล ไลโอเนลได้ช่วยคลาร์กไขปริศนาเกี่ยวกับปีศาจซอดด้วย
ลาน่า แลงก์
ลาน่ารู้ความลับคลาร์กเพราะคลาร์กบอกก่อนสารภาพรักขอแต่งงานในภาค 5 ตอน 12 แต่ลาน่าตายและคลาร์กขอให้จอร์เอลย้อนเวลากลับเพื่อช่วยลาน่าแต่ต้องแลกกับชีวิตของคนใกล้ชิดคลาร์กคือโจนาธาน ทำให้ลาน่ายังไม่รู้ความลับคลาร์ก แต่เธอสงสัยเป็นครั้งแรกเมื่อโคลอี้พูดกับนักข่าวเดลี่แพลเน็ตเรื่องความลับคลาร์กแต่โคลอี้ทำลายเครื่องดักฟังเสียก่อน จากเหตุการณ์ครั้งนั้นทำให้ความสัมพันธ์ของโคลอี้และลาน่าระหองระแหง จนกระทั่งภาค 6 ตอนที่ 16 ลาน่าจึงวางแผนโดยเธอรู้ว่าถ้าโคลอี้อยู่ในอันตรายคลาร์กต้องเข้ามาช่วย เธอจึงล่อโคลอี้และจับเธอขังในโรงเก็บไวน์ของคฤหาสน์ลูเธอร์ และคลาร์กก็มาช่วยวิ่ง และเหวี่ยงประตูออกมาช่วยโคลอี้ ทำให้เธอรู้เรื่องความสามารถคลาร์กและได้รู้เพิ่มจากการสนทนาว่าโคลอี้ไม่พอใจที่ลาน่าแต่งงานกับเล็กซ์และเปรียบการแต่งงานเหมือนกับการหลอกใช้ของปีศาจ ทำให้เธอรู้ว่าเล็กซ์นั้นเลว คลาร์กยอมรับเรื่องนี้กับลาน่าในภาค 6 ตอนสุดท้ายก่อนลาน่าถูกลอบสังหาร
เทส เมอร์เซอร์
เทสได้รับข้อมูลเกี่ยวกับเรื่องของคลาร์กมากมายจากเล็กซ์ เธอสงสัยในตัวคลาร์กมาตลอด วันที่เธอวางแผนให้เครื่องบินเกิดอุบัติเหตุ คลาร์กได้ช่วยพาเธอออกมาอย่างปลอดภัย แม้ว่าตอนนั้นเทสจะหมดสติไปแล้วแต่เธอก็ค่อนข้างมั่นใจเรื่องตัวตนและพลังของคลาร์ก เทสพยายามให้คลาร์กยอมรับความจริงแต่ก็ได้รับการปฏิเสธมาตลอด จนถึงตอนที่คลาร์กมาตามหาจอร์เอล เขาคว้าคอและยกเทสขึ้นทำให้เธอพูดขึ้นมาว่า "เธอรอให้เขายอมรับความเป็นคริปโตเนียนในตัวเขากับเธอเพราะเชื่อใจ แต่ได้แค่นี้ก็ดีแล้ว"
ฉนวน
ฉนวน อาจหมายถึง
รอเบิร์ต เซซิล มาร์ควิสที่ 3 แห่งซอลส์บรี
รอเบิร์ต เซซิล มาร์ควิสที่ 3 แห่งซอลส์บรี (Robert Cecil, 3rd Marquess of Salisbury) โหรือที่เรียกกันว่า “ลอร์ดรอเบิร์ต เซซิล” ก่อนปี ค.ศ. 1865 และ “ไวเคานต์แครนบอร์น” ระหว่างปี 1865 ถึงปี 1868 เป็นรัฐบุรุษชาวอังกฤษและเป็นนายกรัฐมนตรีแห่งสหราชอาณาจักรสามแผ่นดินที่รวมเวลาทั้งสิ้นกว่าสิบสามปี สองแผ่นดินแรกในรัชสมัยของสมเด็จพระราชินีนาถวิกตอเรียแห่งสหราชอาณาจักร ระหว่างปี 1885 ถึงปี 1886 และ ระหว่างปี 1886 ถึงปี 1892 แผ่นดินที่สามในรัชสมัยของพระเจ้าเอ็ดเวิร์ดที่ 7 ระหว่างปี 1895 ถึงปี 1902 เขาเป็นนายกรัฐมนตรีคนแรกของคริสต์ศตวรรษที่ 20 และเป็นนายกรัฐมนตรีที่มาจากสภาขุนนาง
ลอร์ดรอเบิร์ต เซซิลเป็นบุตรของเจมส์ แกสคอยน์-เซซิล มาร์ควิสแห่งซอลส์บรีที่ 2 เมื่อยังเด็กได้รับการศึกษาเบื้องต้นที่วิทยาลัยอีตันและต่อมาเข้าศึกษาที่ไครสต์เชิร์ช, ออกซฟอร์ด เมื่อได้รับปริญญาแล้วลอร์ดรอเบิร์ต เซซิลก็ได้รับเลือกให้เป็นเฟลโลว์ที่วิทยาลัยออลโซลส์ ต่อมาก็ได้รับเลือกเป็นสมาชิกสภาสามัญชนจากแสตมฟอร์ดในลิงคอล์นเชอร์ในพรรคคอนเซอร์เวทีฟในปี ค.ศ. 1853 และปฏิบัติหน้าที่จนได้เป็นขุนนางสืบตระกูล
1830 1903
ผกากรอง
ลักษณะทางพฤกษศาสตร์
เป็นไม้พุ่มยืนต้นกึ่งเลื้อยขนาดเล็ก แตกแขนงกิ่งก้านสาขามาก มีพุ่มไม้ที่ทึบในสภาพแวดล้อมที่หลากหลาย ความสูงของต้นประมาณ 1–2 เมตร ลำต้นและก้านเป็นสี่เหลี่ยม ตามลำต้นเป็นร่องอาจมีขนหนามเล็กน้อย หรืออาจปกคลุมทั่วทั้งต้น รากตื้นประมาณ 10–30 เซนติเมตรจากผิวดิน
ดอกเป็นช่อเรียงเป็นกระจุกในบริเวณขั้วดอก ช่อดอกรูปกึ่งทรงกลม มีดอกขนาดเล็กจำนวนมาก แต่ละดอกมีสี่กลีบ ดอกเป็นรูปแตร มีท่อยาวปลายกลีบดอกบานออก ดอกจะทยอยบานจากด้านนอกเข้าไปในช่อดอก กลีบดอกมีหลายสี เช่น ขาว เหลืองนวล  ชมพู  ส้ม  แดง หรือมีหลายสีในช่อดอกเดียวกัน
ผลมีขนาดเล็กรูปทรงกลม ผลอ่อนมีสีเขียว เมื่อแก่จะมีสีน้ำเงินม่วงเข้มเกือบดำ และการสืบพันธุ์ของเมล็ดเกิดขึ้น ผกากรองแต่ละต้นสามารถผลิตผลได้มากถึง 12,000 ลูก ซึ่งนก เช่น นกกระติ๊ดขี้หมู และสัตว์อื่น ๆ กินและช่วยแพร่กระจายเมล็ดพืชไปในระยะทางไกล ๆ
การเปลี่ยนแปลงสีดอก
การมีหลายสีในช่อดอกเดียวกันของผกากรอง เกิดจากความแตกต่างของตำแหน่งบนช่อดอก การคัดเลือกพันธุ์ และอายุของดอก กล่าวคือหลังจากผสมเกสรแล้วสีของดอกไม้จะเปลี่ยนไป (โดยทั่วไปจากสีเหลือง เป็นสีส้มสีชมพูหรือสีแดง) ซึ่งเชื่อว่าเป็นสัญญาณให้แมลงผสมเกสรให้รู้นัยยะของสีทั้งก่อนและหลังการเปลี่ยนสี ดึงดูดให้เข้าหาดอกที่ยังไม่ได้รับการผสมเกสร และการเปลี่ยนสีนั้นเสมือนเป็นรางวัลให้แมลงรับรู้ว่าได้ช่วยดอกนั้นให้ผสมติดแล้ว ซึ่งเป็นกลยุทธ์ของดอกไม้ในการเพิ่มประสิทธิภาพการผสมเกสรของแมลง
การกระจายพันธุ์
ผกากรอง (L. camara) เป็นพืชพันธุ์พื้นเมืองของอเมริกากลางและอเมริกาใต้ แต่ได้ถูกกระจายพันธุ์ใน 60 ประเทศเขตร้อนและกึ่งเขตร้อนทั่วโลก ปัจจุบันพบได้บ่อยในแอฟริกาตะวันออกและตอนใต้ที่ระดับความสูงต่ำกว่า 2,000 ม. มักกระจายพันธุ์เข้าไปในพื้นที่ป่าเสื่อมโทรมซึ่งเกิดจากการตัดไม้เพื่อการค้าเนื้อไม้ และพื้นที่แผ้วถางเพื่อการเกษตร
ผกากรองแพร่กระจายไปในแอฟริกา ยุโรปใต้ เช่น สเปน และโปรตุเกส รวมถึงตะวันออกกลาง อินเดีย เอเชียเขตร้อน เช่น ประเทศไทย เวียดนาม มาเลเซีย ออสเตรเลีย นิวซีแลนด์ และสหรัฐอเมริกา รวมทั้งหมู่เกาะในมหาสมุทรแอตแลนติก แปซิฟิกและมหาสมุทรอินเดีย ผกากรองกลายเป็นวัชพืชที่สำคัญในศรีลังกาซึ่งเล็ดลอดออกจากสวนพฤกษศาสตร์หลวงในปี พ.ศ. 2469 การแนะนำผกากรองให้ปลูกในฟิลิปปินส์เป็นส่วนหนึ่งของโครงการแลกเปลี่ยนระหว่างสหรัฐอเมริกาและฟิลิปปินส์ (ซึ่งนำไปจากฮาวาย) ซึ่งได้เล็ดลอดสู่ธรรมชาติและกลายเป็นพืชพันธุ์พื้นเมืองในหมู่เกาะต่าง ๆ ของฟิลิปปินส์ พื้นที่การกระจายพันธุ์ของผกากรองยังคงเพิ่มขึ้น
จากข้อมูลในปี 2517 ไม่เคยพบผกากรองในเกาะหลายแห่ง ได้แก่ หมู่เกาะกาลาปากอส ไซปัน และหมู่เกาะโซโลมอน แต่พบเห็นได้ปัจจุบัน
ความสามารถในการกระจายพันธุ์ของผกากรอง (L. camara) ซึ่งเป็นไปอย่างรวดเร็วในพื้นที่ป่าเดิมที่ถูกรบกวน ป่าเสื่อมโทรม โดยเฉพาะในประเทศที่มีพื้นที่ที่มีการตัดไม้ การแผ้วถางเพื่อการเกษตร และไฟป่าที่เกิดโดยธรรมชาติและด้วยมือมนุษย์ ในทางตรงกันข้ามในประเทศที่มีพื้นที่ส่วนใหญ่ของป่าหลักที่ยังคงสมบูรณ์ การกระจายของผกากรอกลับเป็นไปอย่างจำกัด
ไม่มีหลักฐานว่าเข้ามาในประเทศไทยเมื่อใด สันนิษฐานว่าคงเข้ามาในช่วง 100–200 ปีนี้เอง
นิเวศวิทยา
ผกากรองถูกนำเข้าเป็นไม้ดอกในหลายประเทศเนื่องจากดอกที่หลากสีและใบที่ดกปกคลุมผิวดิน จัดเป็นพรรณไม้ดอกกลางแจ้งที่มีอายุหลายปี ชอบแสงแดดจัด และสภาพค่อนข้างแห้งแล้ง เจริญเติบโตได้ดีในดินร่วนปนทรายและระบายน้ำได้ดีมากกว่าดินชุ่มชื้นหรือดินเหนียว จึงจัดเป็นพืชที่มีความแข็งแรงทนทานมาก และมักพบขึ้นตามป่าละเมาะที่ค่อนข้างโปร่งและแห้งแล้ง
พืชชนิดพันธุ์ต่างถิ่นรุกราน
ผกากรองเป็นวัชพืชที่พบได้ตามทุ่งหญ้าทั่วไป มักอยู่เป็นพุ่มต่ำ ในหลายพื้นที่และภูมิภาคของโลกถือว่าเป็นวัชพืชรุกราน เนื่องจากมีความสามารถสูงในการเจริญขึ้นและขยายพันธุ์ได้ดีตามธรรมชาติ มักขยายเผ่าพันธุ์และทำลายความหลากหลายทางชีวภาพในพื้นที่ที่ผกากรองได้เติบโตอยู่ เมื่อพุ่มของผกากรองเติบโตหนาแน่นมากขึ้นจะส่งผลกระทบต่ออัตราการขยายตัวของป่าไม้ที่ลดลง เนื่องจากต้นผกากรองสามารถยับยั้งการเจริญเติบโตของพืชชนิดอื่นได้
สาเหตุที่ผกากรองประสบความสำเร็จในการรุกรานไปยังพื้นที่ต่าง ๆ นั้น ประกอบด้วย
ภูมิภาคและพื้นที่การรุกรานแบบวงกว้างของผกากรอง ได้แก่ ประเทศเอธิโอเปีย เคนยา แอฟริกาใต้ มาดากัสการ์ อูกันดา ประเทศอินเดียตอนเหนือและใต้ในรัฐชัมมูและกัศมีร์ ปัญจาบ หิมาจัลประเทศ ราชสถาน อุตตรประเทศ มัธยประเทศ อัสสัม กรณาฏกะ ทมิฬนาฑู และประเทศศรีลังกา
พิษวิทยา
ผกากรองทุกส่วนเป็นพิษต่อปศุสัตว์ เช่น วัว แกะ ม้า และแพะ รวมถึงสุนัขและมนุษย์ สารออกฤทธิ์ที่ก่อให้เกิดความเป็นพิษในสัตว์กินหญ้า คือ เพนตาไซคลิกไตรเทอร์พีนอยด์ ซึ่งส่งผลให้ตับถูกทำลาย และอาการผิวหนังไวต่อแสง
ผกากรองยังขับสารอัลลีโลพาธีซึ่งยับยั้งการเจริญเติบโตของพืชโดยรอบ โดยทำลายการงอกและการยืดตัวของราก
ความเป็นพิษของผลผกากรองต่อมนุษย์นั้นไม่เป็นที่แน่ชัด โดยมีงานวิจัยหลายชิ้นที่ชี้ให้เห็นว่าการกินผลผกากรองอาจเป็นพิษต่อมนุษย์ได้ เช่น การศึกษาของ O P Sharma ซึ่งระบุว่า "ผลไม้ที่ยังไม่สุกสีเขียวเป็นพิษต่อมนุษย์" อย่างไรก็ตามการศึกษาอื่น ๆ พบหลักฐานที่ชี้ให้เห็นว่าผลของผกากรอง (L. camara) อาจไม่ก่อให้เกิดความเสี่ยงต่อมนุษย์เมื่อรับประทาน และอาจรับประทานได้เมื่อสุก
อาการในมนุษย์เมื่อกินผกากรองส่วนใดส่วนหนึ่ง โดยเฉพาะใบและผลดิบ ได้แก่
การรุกรานในประเทศไทย
ผกากรองบางสายพันธุ์เป็นวัชพืชที่พบได้ทั่วประเทศ พบการระบาดในจังหวัดแม่ฮ่องสอนและกาญจนบุรี
การจัดการและการควบคุม
การจัดการที่มีประสิทธิภาพในการควบคุมระยะยาวในผกากรอง (L. camara) ที่รุกราน ต้องมีการลดกิจกรรมการทำลายแหล่งอาศัยตามธรรมชาติของพืชพันธุ์พื้นเมืองเดิมให้เสื่อมโทรม การรักษาความแข็งแรงของระบบนิเวศพื้นเมืองเดิมให้สามารถทำงานได้เป็นปกติ (ระบบนิเวศพื้นเมืองที่สมบูรณ์ซึ่งทำงานได้เองตามธรรมชาติ) เป็นกุญแจสำคัญในการป้องกันไม่ให้วัชพืชรุกรานอย่างผกากรอง เข้ามาสร้างอาณานิคมใหม่และเข้ามาลดการความสามารถในการแข่งขันของสัตว์และพืชพื้นเมืองเดิม
ทางชีวภาพ
แมลงที่เป็นศัตรูตามธรรมชาติและสารควบคุมทางชีวภาพอื่น ๆ ได้รับการปรับใช้ในระดับความสำเร็จที่แตกต่างกันในการควบคุมผกากรอง ซึ่งเป็นวัชพืชชนิดแรกที่อยู่ภายใต้การควบคุมทางชีวภาพ อย่างไรก็ตามไม่มีโครงการใดที่ประสบความสำเร็จ แม้จะมีการใช้ตัวควบคุม 36 อย่างใน 33 ภูมิภาค การไม่ประสบความสำเร็จในการควบคุมทางชีวภาพในกรณีของผกากรอง น่าจะเกิดจากผกากรองมีพันธุ์ลูกผสมมากมาย คือมีความหลากหลายทางพันธุกรรมที่กว้างขวางซึ่งทำให้ยากในการควบคุมได้อย่างมีประสิทธิภาพ การศึกษาล่าสุดในอินเดียแสดงให้เห็นผลลัพธ์ เกี่ยวกับการควบคุมทางชีวภาพของพืชชนิดนี้โดยใช้มวนปีกแก้ว (Tingidae)
แรงงานและเครื่องจักรกลการเกษตร
การควบคุมด้วยเครื่องจักรกลการเกษตรในการจัดการผกากรองต้องพึ่งการใช้แรงงาน การกำจัดผกากรองด้วยแรงงานมนุษย์อาจได้ผลดี ด้วยการวิธีถางและขุดเอารากออก แต่ต้องใช้แรงงานมากและมีต้นทุนค่าแรงที่สูง วิธีนี้มักจะเหมาะสมเฉพาะในพื้นที่ขนาดเล็ก หรือในระยะแรกของการเข้าทำลายของผกากรอง วิธีการควบคุมเครื่องจักรกลอีกวิธีหนึ่งคือการปราบด้วยไฟและตามด้วยการปลูกพืชพันธุ์พื้นเมือง ในบางพื้นที่มีการขุดรากถอนโคนของต้นผกากรองในธรรมชาติมาปรับปรุงให้เป็นไม้กระถางประดับที่มีความสวยงามได้
สารเคมี
การใช้สารเคมีกำจัดวัชพืชในการจัดการผกากรอง มีประสิทธิภาพมาก แต่ก็มีต้นทุนที่สูงในประเทศที่ยากจนซึ่งมักไม่เป็นที่ยอมรับ วิธีที่ได้ผลที่สุดในการปราบผกากรองทางเคมี คือการดายหญ้าบริเวณนั้นก่อนการฉีดพ่นด้วยน้ำยาฆ่าวัชพืช ซึ่งวิธีนี้จะส่งผลร้ายแรงต่อสิ่งแวดล้อม และยังถูกห้ามใช้ในหลายประเทศที่มีการคุ้มครองสิ่งแวดล้อมและผู้บริโภคอย่างเข้มงวด
ฉายา
ฉายา (Epithet) หมายถึง ชื่อเล่นหรือคำพรรณนา ประกอบหรือเกิดขึ้นแทนชื่อและสามารถใช้งานได้ทั่วไป เช่น แพลลัสอะธีนา, โฟบัสอะพอลโล, พระเจ้าอัลเฟรดมหาราช และ สุลัยมานผู้เกรียงไกร
แฟลช (อุปกรณ์ถ่ายภาพ)
แฟลช (flash) เป็นแหล่งกำเนิดแสงเทียมในการให้ความสว่างสำหรับถ่ายภาพแฟลช (Flash) มีลักษณะเป็นไฟวาบสว่างขึ้นเพียงระยะเวลาสั้น ๆ เป็นอุปกรณ์จำเป็นอย่างยิ่งในช่วงเวลาที่สภาพแสงธรรมชาติไม่เป็นตามที่นักถ่ายภาพต้องการ ยุคสมัยแรกๆ แฟลชมีกำลังน้อยและสามารถใช้ได้ครั้งเดียว ไม่มีวงจรควบคุมที่ซับซ้อนมีหลอดแฟลชขนาดใหญ่
เมื่อเวลาผ่านไป เทคโนโลยีก้าวหน้ามากขึ้น สามารถพัฒนาแฟลชให้มีขนาดที่เล็กลง มีการใช้อิเลกทรอนิกส์ในการควบคุม สามารถใช้งานได้หลายครั้ง โดยมีคาปาซิเตอร์เป็นตัวเก็บประจุอาศัยพลังงานจากแบตเตอรี
แบ่งประเภทตามลักษณะการทำงานของแฟลชแล้วสามารถแบ่งเป็น 2 ประเภท ดังนี้
สะแอะ
สะแอะ เป็นพืชในวงศ์ Capparaceae เป็นไม้เลื้อย เนื้อใบเหนียวคล้ายแผ่นหนัง มีขนสีน้ำตาลแดง กิ่งมีหนามโค้ง ดอกช่อ สีชมพูแกมเขียว มีแถบสีชมพูเข้ม ผลสดสีน้ำตาลแดง มีเมล็ดมาก รากฝนน้ำทาแก้ฝี  พบได้ทั่วไปในจีนและอินเดีย สารสกัดเมทานอลจากใบใช้แก้โรคท้องร่วงในหนู หนอนหลายชนิดกินใบพืชนี้เป็นอาหาร
เอ็กซ์ตรีมรูลส์ (2015)
เอ็กซ์ตรีมรูลส์ (2015) (Extreme Rules (2015)) เป็นการแสดงมวยปล้ำอาชีพแบบ เพย์-เพอร์-วิว (PPV) ของศึกเอ็กซ์ตรีมรูลส์เป็นครั้งที่ 7 ดับเบิลยูดับเบิลยูอี (WWE) โดยมีกำหนดจัดวันที่ 26 เมษายน 2015 ที่สนามออลล์สเตตอะรีนา ที่เมืองโรสมอนต์ รัฐอิลลินอย สหรัฐอเมริกา เป็นศึกที่มีเน้นแมทช์การปล้ำที่หนักแน่น และฮาร์ดคอร์เป็นหลัก
เบื้องหลัง
ในเรสเซิลเมเนีย ครั้งที่ 31 จอห์น ซีนา ได้เอาชนะ รูเซฟ และคว้าแชมป์ WWE United States Championship มาได้สำเร็จ และเป็นการพ่ายแพ้ครั้งแรกของรูเซฟ ในแบบจับกด ในวันที่ 2 เมษายน ได้มีการประกาศใน WWE.com ว่า ซีนา จะป้องกันแชมป์กับ รูเซฟ ในรอว์ วันที่ 13 เมษายน ได้มีการเพิ่มกติกาเป็นแมตช์การปล้ำ Russian Chain match
ในเรสเซิลเมเนีย ครั้งที่ 31 แดเนียล ไบรอัน ได้เป็นผู้ชนะในแมตช์การปล้ำไต่บันได และคว้าแชมป์ WWE Intercontinental Championship มาได้สำเร็จ คืนต่อมาในรอว์ วันที่ 30 มีนาคม แบด นิวส์ บาร์เร็ตต์ ได้มาลอบทำร้ายไบรอัน หลังแมตช์เจอกับ ดอล์ฟ ซิกก์เลอร์ ในวันที่ 6 เมษายน ได้มีการประกาศแมตช์ชิงแชมป์ระหว่างไบรอัน กับบาร์เร็ตต์ เมื่อวันที่ 26 เมษายนได้มีการประกาศใน WWE.com ว่าไบรอันจะไม่สามารถที่ร่วมปล้ำในครั้งนี้ได้ เนื่องจากการบาดเจ็บและการแข่งขันถูกยกเลิก แต่ก็ได้มีประกาศว่าบาร์เร็ตต์ จะต้องเจอกับ เนวิลล์ เป็นแมตช์ก่อนเริ่มรายการ
ในเรสเซิลเมเนีย ครั้งที่ 31 แรนดี ออร์ตัน ได้เอาชนะ เซท โรลลินส์ คืนเดียวกันในคู่เอก โรลลินส์ได้ใช้สิทธิ์กระเป๋ามันนีอินเดอะแบงก์ เอาชนะ บร็อก เลสเนอร์ และ โรแมน เรนส์ จนคว้าแชมป์ WWE World Heavyweight Championship เป็นสมัยแรก ในรอว์ วันที่ 6 เมษายน ออร์ตันได้เอาชนะไรแบ็กและเรนส์ ในแมตช์สามเส้า ทำให้ได้สิทธิ์ชิงแชมป์ WWE World Heavyweight Championship กับโรลลินส์ ในเอ็กซ์ตรีมรูลส์ ในรอว์ วันที่ 13 เมษายน ได้มีการเพิ่มกติกาเป็นแมตช์กรงเหล็ก โดยออร์ตัน ถูกแบนสั่งห้ามใช้ท่า RKO ในรอว์ วันที่ 20 เมษายน ทริปเปิลเอช ประกาศว่า เคน จะเป็นคนเฝ้าประตูกรงสำหรับแมตช์
ในรอว์ วันที่ 13 เมษายน เพจ ได้เป็นผู้ชนะใน แบทเทิลรอยัล และได้สิทธิ์ผู้ท้าชิงอันดับ 1 ในการชิงแชมป์ WWE Divas Championship กับ นิกกี เบลลา ล่าสุดเพจ ได้รับบาดเจ็บตามบท ทำให้ต้องถอนตัวจากการชิงแชมป์ดีวาส์ และให้ เนโอมี ชิงแทน
แบทเทิลรอยัล เพื่อหาผู้ท้าชิงแชมป์ดีวาส์
ในรอว์ วันที่ 13 เมษายน บิ๊กโชว์ ได้ลอกบทำร้าย โรแมน เรนส์ และจับใส่ Chokeslam ลงบนหลังคารถ ในสแมคดาวน์ วันที่ 16 เมษายน WWE ได้ประกาศว่า โรแมน เรนส์ จะเจอกับ บิ๊กโชว์ ในแมตช์การปล้ำลาสแมนสแตนดิ้ง ในเอ็กซ์ตรีมรูลส์
ในสแมคดาวน์ วันที่ 16 เมษายน ได้ประกาศว่า ดอล์ฟ ซิกก์เลอร์ จะเจอกับ เชมัส ในเอ็กซ์ตรีมรูลส์ โดยผู้แพ้ต้องจูบก้นผู้ชนะ
โรงเรียนคอนสารวิทยาคม
โรงเรียนคอนสารวิทยาคม (Khonsanwitthayakom School) เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ 1 ถนนชุมแพ-หล่มสัก ตำบลทุ่งนาเลา อำเภอคอนสาร จังหวัดชัยภูมิ
เอ็กซ์ตรีมรูลส์ (2015)
ผลการปล้ำ
<references group="Note"/>
โรงเรียนคอนสารวิทยาคม
ประวัติ
ปัจจุบันโรงเรียนคอนสารวิทยาคม ได้รับการสนับสนุนจากการไฟฟ้าฝ่ายผลิต (เขื่อนจุฬาภรณ์) และมีนายกษิดิศ ปลื้มญาติ เป็นผู้อำนวยการโรงเรียนคอนสารวิทยาคม
พระเจ้าบรมวงศ์เธอ กรมหลวงสิงหวิกรมเกรียงไกร
พลเรือเอก พระเจ้าบรมวงศ์เธอ กรมหลวงสิงหวิกรมเกรียงไกร (5 ธันวาคม พ.ศ. 2426 — 18 ตุลาคม พ.ศ. 2490) พระนามเดิม พระเจ้าลูกยาเธอ พระองค์เจ้าวุฒิไชยเฉลิมลาภ เป็นพระราชโอรสพระองค์ที่ 47 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาทับทิม พระสนมเอก เป็นต้นราชสกุลวุฒิชัย
พระประวัติ
พระเจ้าบรมวงศ์เธอ กรมหลวงสิงหวิกรมเกรียงไกร มีพระนามเมื่อแรกประสูติที่ พระเจ้าลูกยาเธอ พระองค์เจ้าวุฒิไชยเฉลิมลาภ เป็นพระราชโอรสในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาทับทิม ในรัชกาลที่ 5 เมื่อวันที่ 5 ธันวาคม พ.ศ. 2426 มีพระโสทรเชษฐาและพระโสทรเชษฐภคินีสองพระองค์ คือ พระเจ้าบรมวงศ์เธอ กรมหลวงนครไชยศรีสุรเดช และพระเจ้าบรมวงศ์เธอ พระองค์เจ้าประเวศวรสมัย พระเจ้าบรมวงศ์เธอ กรมหลวงสิงหวิกรมเกรียงไกร เสด็จไปทรงศึกษาที่ยุโรป ในคราวที่พระบาทสมเด็จพระจุลจอมเกล้าเจ้าอยู่หัวเสด็จประพาสยุโรปครั้งแรก เมื่อ พ.ศ. 2440 ขณะมีพระชันษาได้ 14 ปี การเสด็จประพาสยุโรปครั้งนั้นมีพระราชโอรสตามเสด็จ 4 พระองค์ คือ
ต่อมาในปี พ.ศ. 2448 เสด็จกลับประเทศสยาม ทรงเข้ารับราชการทางทหารเรือ ต่อมาพระบาทสมเด็จพระมงกุฎเกล้าเจ้าอยู่หัวโปรดให้สถาปนาเป็นพระเจ้าน้องยาเธอ กรมหมื่นสิงหวิกรมเกรียงไกร และในวันที่ 11 พฤศจิกายน พ.ศ. 2463 โปรดให้เลื่อนเป็น พระเจ้าน้องยาเธอ กรมขุนสิงหวิกรมเกรียงไกร ได้เลื่อนยศตามลำดับจนเป็นนายพลเรือเอก เมื่อ 13 กุมภาพันธ์ พ.ศ. 2467 ต่อมาได้เป็นนายพลเอกและเลื่อนกรมเป็น พระเจ้าพี่ยาเธอ กรมหลวงสิงหวิกรมเกรียงไกร ทรงศักดินา 15,000 ตั้งแต่วันที่ 8 พฤศจิกายน พ.ศ. 2474 และทรงดำรงตำแหน่งเสนาบดีกระทรวงทหารเรือ ในวันที่ 13 กุมภาพันธ์ พ.ศ. 2467 ต่อมาเมื่อมีการรวมกระทรวงกลาโหมกับกระทรวงทหารเรือเข้าเป็นกระทรวงเดียวกัน เป็นกระทรวงกลาโหม กรมหลวงสิงหวิกรมเกรียงไกรได้รับโปรดเกล้าฯ ให้ทรงดำรงตำแหน่งเสนาบดีกระทรวงกลาโหม ตั้งแต่ 8 พฤศจิกายน พ.ศ. 2474 จนถึงวันที่ 30 มิถุนายน พ.ศ. 2475 (หลังเปลี่ยนแปลงการปกครอง) จึงได้ลาออกจากราชการ
พระเจ้าบรมวงศ์เธอ กรมหลวงสิงหวิกรมเกรียงไกร ได้เริ่มประชวรด้วยโรคพระวักกะ (ไต) พิการ อยู่เป็นเวลานาน ต่อมาประชวรเป็นอัมพาต และพระโรคนิ่ว ในปี พ.ศ. 2482 จนถึงวันที่ 28 กันยายน พ.ศ. 2490 ก็ประชวรเป็นโรคน้ำในพระปัปผาสะ (ปอด) และสิ้นพระชนม์ในวันที่ 18 ตุลาคม พ.ศ. 2490 สิริพระชันษา 63 ปี 10 เดือน ได้รับพระราชทานเพลิงพระศพ ณ วัดเทพศิรินทราวาสราชวรวิหาร เมื่อวันที่ 18 มีนาคม พ.ศ. 2491
พระโอรส พระธิดา
พระเจ้าบรมวงศ์เธอ กรมหลวงสิงหวิกรมเกรียงไกร เสกสมรสกับหม่อมเจ้าพร้อมเพราพรรณ วุฒิชัย (ราชสกุลเดิม ดิศกุล; 9 ธันวาคม พ.ศ. 2431 - 4 กันยายน พ.ศ. 2467) พระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ เมื่อวันที่ 1 มีนาคม พ.ศ. 2449  มีพระโอรส-ธิดา ดังนี้
และมีพระโอรส-ธิดา กับหม่อมประพันธ์ วุฒิชัย ณ อยุธยา (สกุลเดิม ชะตารุ่ง; 4 มีนาคม พ.ศ. 2452 - 27 ธันวาคม พ.ศ. 2526) ดังนี้
สโนว์ดรอป (ละครโทรทัศน์)
สโนว์ดรอป (설강화) เป็นละครโทรทัศน์เกาหลีใต้ใน ค.ศ. 2021 กำกับโดยโช ฮย็อน-ทัก เขียนบทโดย	ยู ฮย็อน-มี นำแสดงโดยช็อง แฮ-อิน, จีซู, ยู อิน-นา, ชัง ซึง-โช, ยุน เซ-อา, คิม ฮเย-ยุน และช็อง ยู-จิน ออกอากาศทางช่องเจทีบีซีเมื่อวันที่ 18 ธันวาคม ค.ศ. 2021 ทุกวันเสาร์และอาทิตย์ เวลา 22:30 น. ตามเวลามาตรฐานเกาหลี และเผยแพร่สตรีมมิงผ่านทางดิสนีย์+
เขตคิตะ (เกียวโต)
เขตคิตะ เป็นหนึ่งใน 11 เขตการปกครองในนครเกียวโต จังหวัดเกียวโต เป็นที่ตั้งของวัดคิงกากุและศาลเจ้าคาโมะ
สุธี แสงเสรีชน
ประวัติ
ไก่ สุธี แสงเสรีชน อดีตสมาชิกวงแกรนด์เอ็กซ์ (รุ่น 2) ในตำแหน่งกีตาร์และร้องนำ หลังจากนั้นก็ทำงานในเบื้องหลังวงการดนตรีมากมาย ปัจจุบันเป็นผู้เป็นผู้บริหาร LIDO CONNECT ตำแหน่ง Chief creative officer
Composer
งานเพลง, อัลบั้ม
Awards
2542 2544 2545
รายชื่อโรงเรียนในจังหวัดฉะเชิงเทรา
ภาพรวม
จังหวัดฉะเชิงเทรามีโรงเรียนทั้งหมด 359 โรงเรียน โดยแบ่งตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดฉะเชิงเทรามีโรงเรียนสังกัด สพฐ. จำนวน 317 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาฉะเชิงเทรา (สพม.ฉะเชิงเทรา) จำนวน 29 โรงเรียน โรงเรียนสังกัดสำนักงานเขตพื้นที่การศึกษาประถมศึกษาฉะเชิงเทราทั้ง 2 เขตรวม 287 โรงเรียน และโรงเรียนสังกัดสำนักบริหารงานการศึกษาพิเศษ 1 โรงเรียน
เขตพื้นที่การศึกษาประถมศึกษาของจังหวัดฉะเชิงเทราแบ่งดังนี้
สำนักงานเขตพื้นที่การศึกษามัธยมศึกษาฉะเชิงเทรา
จังหวัดฉะเชิงเทราอยู่ในเขตพื้นที่การศึกษามัธยมศึกษาฉะเชิงเทรา และมีโรงเรียนในสังกัดจำนวน 29 โรงเรียน โดยแบ่งเป็น 4 สหวิทยาเขตได้แก่
สำนักงานเขตพื้นที่การศึกษาประถมศึกษาฉะเชิงเทราเขต 1
สพป.ฉะเชิงเทรา เขต 1 มีพื้นที่ครอบคลุม 4 อำเภอทางตะวันตกของจังหวัด ได้แก่อำเภอเมืองฉะเชิงเทรา อำเภอบางน้ำเปรี้ยว อำเภอบางปะกง และอำเภอบ้านโพธิ์ มีโรงเรียนในความรับผิดชอบจำนวน 138 โรงเรียน โดยแบ่งเป็นอำเภอบางน้ำเปรี้ยว 49 โรงเรียน อำเภอเมืองฉะเชิงเทรา 37 โรงเรียน อำเภอบางปะกง 27 โรงเรียน และอำเภอบ้านโพธิ์ 25 โรงเรียน
สำนักงานเขตพื้นที่การศึกษาประถมศึกษาฉะเชิงเทราเขต 2
สพป.ฉะเชิงเทรา เขต 2 มีพื้นที่ครอบคลุม 7 อำเภอทางตะวันออกของจังหวัด ได้แก่อำเภอคลองเขื่อน อำเภอท่าตะเกียบ อำเภอบางคล้า อำเภอแปลงยาว อำเภอพนมสารคาม อำเภอราชสาส์น และอำเภอสนามชัยเขต มีโรงเรียนในความรับผิดชอบจำนวน 149 โรงเรียน โดยแบ่งเป็นอำเภอพนมสารคาม 41 โรงเรียน อำเภอสนามชัยเขต 35 โรงเรียน อำเภอท่าตะเกียบ 20 โรงเรียน อำเภอแปลงยาว 19 โรงเรียน อำเภอบางคล้า 18 โรงเรียน อำเภอคลองเขื่อน 8 โรงเรียน และอำเภอราชสาส์น 8 โรงเรียน
สำนักบริหารงานการศึกษาพิเศษ
จังหวัดฉะเชิงเทรามีโรงเรียนสังกัดสำนักบริหารงานการศึกษาพิเศษ 1 โรงเรียน ได้แก่โรงเรียนฉะเชิงเทราปัญญานุกูล ตั้งอยู่ที่ตำบลลาดขวาง อำเภอบ้านโพธิ์
องค์กรปกครองส่วนท้องถิ่น
จังหวัดฉะเชิงเทรามีโรงเรียนสังกัดองค์กรปกครองส่วนท้องถิ่น 13 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดฉะเชิงเทรา (2 โรงเรียน) เทศบาลเมืองฉะเชิงเทรา (2 โรงเรียน) เทศบาลตำบล 5 แห่ง และองค์การบริหารส่วนตำบล 3 แห่ง
สำนักงานคณะกรรมการการศึกษาเอกชน
โรงเรียนเอกชนในจังหวัดฉะเชิงเทราซึ่งสังกัดสำนักงานคณะกรรมการการศึกษาเอกชนมีจำนวน 28 โรงเรียน
โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา
จังหวัดฉะเชิงเทรามีโรงเรียนสาธิต 1 โรงเรียนได้แก่โรงเรียนสาธิตมหาวิทยาลัยราชภัฏราชนครินทร์ สังกัดคณะครุศาสตร์ มหาวิทยาลัยราชภัฏราชนครินทร์ ตั้งอยู่ที่ตำบลหน้าเมือง อำเภอเมืองฉะเชิงเทรา เปิดสอนในระดับเตรียมอนุบาล (บริบาล) ถึงประถมศึกษา
อำเภอเมืองฉะเชิงเทรา
อำเภอเมืองฉะเชิงเทรามี 60 โรงเรียน โดยแบ่งเป็นโรงเรียนสังกัดสำนักงานพื้นที่การศึกษาประถมศึกษาฉะเชิงเทราเขต 1 จำนวน 37 โรงเรียน โรงเรียนสังกัดสำนักงานเขตพื้นที่การศึกษามัธยมศึกษาเขต 6 จำนวน 8 โรงเรียน โรงเรียนสังกัดสำนักงานคณะกรรมการการศึกษาเอกชน 9 โรงเรียน โรงเรียนสังกัดเทศบาลเมืองฉะเชิงเทรา 2 โรงเรียน โรงเรียนสังกัดองค์การบริหารส่วนจังหวัดฉะเชิงเทรา 1 โรงเรียน โรงเรียนสังกัดมหาวิทยาลัยราชภัฏราชนครินทร์ 1 โรงเรียน และโรงเรียนพระปริยัติธรรม แผนกสามัญศึกษา 2 โรงเรียน
อำเภอเมืองฉะเชิงเทรามี 2 โรงเรียน โดยแบ่งเป็นโรงเรียนสังกัดสำนักงานพระพุทธศาสนาแห่งชาติ
อำเภอบางคล้า
อำเภอบางคล้ามี 26 โรงเรียน โดยแบ่งเป็นโรงเรียนสังกัดสำนักงานพื้นที่การศึกษาประถมศึกษาฉะเชิงเทราเขต 2 จำนวน 18 โรงเรียน โรงเรียนสังกัดสำนักงานคณะกรรมการการศึกษาเอกชน 3 โรงเรียน โรงเรียนสังกัดสำนักงานเขตพื้นที่การศึกษามัธยมศึกษาเขต 6 จำนวน 2 โรงเรียน โรงเรียนสังกัดเทศบาลตำบลบางคล้า 2 โรงเรียน และโรงเรียนสังกัดองค์การบริหารส่วนตำบลเสม็ดใต้ 1 โรงเรียน
อำเภอบางน้ำเปรี้ยว
อำเภอบางน้ำเปรี้ยวมี 60 โรงเรียน โดยแบ่งเป็นโรงเรียนสังกัดสำนักงานพื้นที่การศึกษาประถมศึกษาฉะเชิงเทราเขต 1 จำนวน 49 โรงเรียน โรงเรียนสังกัดสำนักงานเขตพื้นที่การศึกษามัธยมศึกษาเขต 6 จำนวน 5 โรงเรียน โรงเรียนสังกัดสำนักงานคณะกรรมการการศึกษาเอกชน 3 โรงเรียน โรงเรียนสังกัดองค์การบริหารส่วนตำบลดอนฉิมพลี 1 โรงเรียน โรงเรียนสังกัดองค์การบริหารส่วนตำบลหมอนทอง 1 โรงเรียน และโรงเรียนพระปริยัติธรรม แผนกสามัญศึกษา 1 โรงเรียน
อำเภอบางน้ำเปรี้ยว มี 1 โรงเรียน เป็นโรงเรียนสังกัดสำนักงานพระพุทธศาสนาแห่งชาติ
อำเภอบ้านโพธิ์
อำเภอบ้านโพธิ์มี 31 โรงเรียน โดยแบ่งเป็นโรงเรียนสังกัดสำนักงานพื้นที่การศึกษาประถมศึกษาฉะเชิงเทราเขต 1 จำนวน 25 โรงเรียน โรงเรียนสังกัดสำนักงานเขตพื้นที่การศึกษามัธยมศึกษาเขต 6 จำนวน 3 โรงเรียน โรงเรียนสังกัดสำนักบริหารงานการศึกษาพิเศษ 1 โรงเรียน โรงเรียนสังกัดสำนักงานคณะกรรมการการศึกษาเอกชน 1 โรงเรียน และโรงเรียนสังกัดเทศบาลตำบลเทพราช 1 โรงเรียน
อำเภอแปลงยาว
อำเภอแปลงยาวมี 23 โรงเรียน โดยแบ่งเป็นโรงเรียนสังกัดสำนักงานพื้นที่การศึกษาประถมศึกษาฉะเชิงเทราเขต 2 จำนวน 19 โรงเรียน โรงเรียนสังกัดสำนักงานเขตพื้นที่การศึกษามัธยมศึกษาเขต 6 จำนวน 3 โรงเรียน และโรงเรียนสังกัดสำนักงานคณะกรรมการการศึกษาเอกชน 1 โรงเรียน
อำเภอพนมสารคาม
อำเภอพนมสารคามมี 47 โรงเรียน โดยแบ่งเป็นโรงเรียนสังกัดสำนักงานพื้นที่การศึกษาประถมศึกษาฉะเชิงเทราเขต 2 จำนวน 41 โรงเรียน โรงเรียนสังกัดสำนักงานเขตพื้นที่การศึกษามัธยมศึกษาเขต 6 จำนวน 3 โรงเรียน และโรงเรียนสังกัดสำนักงานคณะกรรมการการศึกษาเอกชน 3 โรงเรียน
อำเภอราชสาส์น
อำเภอราชสาส์นมี 9 โรงเรียน โดยแบ่งเป็นโรงเรียนสังกัดสำนักงานพื้นที่การศึกษาประถมศึกษาฉะเชิงเทราเขต 2 จำนวน 8 โรงเรียน และโรงเรียนสังกัดสำนักงานเขตพื้นที่การศึกษามัธยมศึกษาเขต 6 จำนวน 1 โรงเรียน
อำเภอสนามชัยเขต
อำเภอสนามชัยเขตมี 40 โรงเรียน โดยแบ่งเป็นโรงเรียนสังกัดสำนักงานพื้นที่การศึกษาประถมศึกษาฉะเชิงเทราเขต 2 จำนวน 35 โรงเรียน โรงเรียนสังกัดสำนักงานคณะกรรมการการศึกษาเอกชน 2 โรงเรียน โรงเรียนสังกัดสำนักงานเขตพื้นที่การศึกษามัธยมศึกษาเขต 6 จำนวน 1 โรงเรียน โรงเรียนสังกัดองค์การบริหารส่วนจังหวัดฉะเชิงเทรา 1 โรงเรียน และโรงเรียนสังกัดเทศบาลตำบลสนามชัยเขต 1 โรงเรียน
ความพึงพอใจของผู้ใช้งานคอมพิวเตอร์
ความพึงพอใจของผู้ใช้งานคอมพิวเตอร์ (Computer user satisfaction)  เป็นหัวข้อที่คล้ายคลึงเกี่ยวข้องกับ ความพึงพอใจในระบบ (System Satisfaction)  หรือ ความพึงพอใจของผู้ใช้ (User Satisfaction)  หรือ ความพึงพอใจในระบบคอมพิวเตอร์ (Computer System Satisfaction) และ ความพึงพอใจของผู้ใช้คนสุดท้ายในระบบคอมพิวเตอร์ (End User Computing Satisfaction)
ทั้งหมดนี้เป็นเรื่องเกี่ยวกับทัศนคติของผู้ใช้งานแต่ละคนที่มีต่อการใช้งานในระบบคอมพิวเตอร์หนึ่ง ๆ หรือหลายระบบ ในสภาพแวดล้อมและเนื้อหาที่เกี่ยวข้องกับแต่ละบุคคล
Doll และ Torkzadeh's (1988) ได้ให้คำจำกัดความในความาหมายของ ความพึงพอใจในผู้ใช้งาน (user satisfaction) มันเป็นเรื่องของ ทัศนคติของผู้ใช้ที่มีกับระบบแอปพลิเคชันที่ใช้งานในคอมพิวเตอร์อย่างเฉพาะเจาะจงในเรื่องใดเรื่องหนึ่งพี่พวกเขาใช้"
ในมุมมองกว้าง เราจะเห็นได้ว่า คำจำกัดความเรื่อง ความพึงพอใจในผู้ใช้งาน นี้สามารถถูกขยายออกไปได้อย่างกว้างขางจนถึง ระบบใดๆที่ปฏิบัติการบนพื้นฐานคอมพิวเตอร์ด้วยเช่นกัน หรือ ตัวอย่างเช่น ระบบคอมพิวเตอร์ที่อยูภายในเครื่องมืออิเลคโทรนิคต่างๆ ที่เรียกว่า computer-based electronic appliance
อย่างไรก็ตาม นักวิชาการได้แบ่งแยกความหมายที่แตกต่างอย่างชัดเจนระหว่าง ความพึงพอใจในผู้ใช้ (user satisfaction) และ ความพึงพอใจในด้านการใช้งาน (usability) ในฐานะส่วนหนึ่งของ การมีปฏิบัติสัมพันธ์หรือการกระทำใดๆที่มนุษย์มีต่อคอมพิวเตอร์ (Human-Computer Interaction)
มีตัวอย่างให้เห็นอยู่บ่อยครั้งว่า องค์กรใดๆ ที่มีระบบที่เหมาะสมที่พวกเขาเชื่อว่า ระบบนั้นๆสามารถช่วยเพิ่มผลกำไร และ ลดค่าใช้จ่ายต่างลงได้ จะเป็นองค์กรที่ประสบความสำเร็จ ดังนั้นจึงเห็นได้ว่า ระบบที่เป็นพื้นฐานช่วยให้องค์กรประสบความสำเร็จ และ สามารถรักษาระดับความสำเร็จนั้นๆไว้ได้ ขึ้นอยู่กับ ระบบคอมพิวเตอร์ที่องค์กรนั้นๆใช้ในการดำเนินการนั่นเอง
อ้างถึง นักวิจัยกลุ่มหนึ่ง DeLone และ McLean (2002) ให้คำจำกัดความว่า ความพึงพอใจในผู้ใช้ นั้นเป็นกุญแจที่สำคัญในการวัดความสำเร็จของ ระบบคอมพิวเตอร์ ถ้าไม่ ผลที่ได้รับ จะเป็นไปในทิศทางตรงกันข้าม
อย่างไรก็ดี ในการพัฒนาเทคโนโลยีเพื่อสร้างความพึงพอใจในผู้ใช้และวัดผลความพึงพอใจนั้นยังเป็นสิ่งที่ เรากำลังค้นหา และ พัฒนาอย่างต่อเนื่องไม่สิ้นสุด
พรรคสังคมประชาธิปไตยบอสเนียและเฮอร์เซโกวีนา
พรรคสังคมประชาธิปไตยบอสเนียและเฮอร์เซโกวีนา หรือ SDP เป็นพรรคการเมืองสายสังคมนิยมประชาธิปไตยของประเทศบอสเนียและเฮอร์เซโกวีนา สืบทอดจากสันนิบาตคอมมิวนิสต์แห่งยูโกสลาเวีย พรรคก่อตั้งในปี ค.ศ.1992
โพรงเยื่อหุ้มปอดมีอากาศ
ภาวะโพรงเยื่อหุ้มปอดมีอากาศ (pneumothorax, pneumothoraces) เป็นภาวะซึ่งมีอากาศอยู่ในโพรงเยื่อหุ้มปอดในช่องอก ระหว่างปอดกับผนังทรวงอก อาจเกิดขึ้นเองในผู้ป่วยที่ไม่มีโรคปอดเรื้อรังมาก่อน (แบบปฐมภูมิ) หรือในผู้ป่วยที่มีโรคปอดเรื้อรังมาก่อน (แบบทุติยภูมิ) นอกจากนี้บ่อยครั้งยังเกิดตามหลังการบาดเจ็บต่อทรวงอก การระเบิด หรือพบเป็นภาวะแทรกซ้อนจากการรักษาทางการแพทย์ได้
อาการของโพรงเยื่อหุ้มปอดมีอากาศขึ้นอยู่กับขนาดของอากาศที่ปรากฏในโพรงเยื่อหุ้มปอดและความเร็วของการรั่วของอากาศ อาจมีอาการเจ็บหน้าอก หายใจลำบาก อาจวินิจฉัยได้จากการตรวจร่างกายในกรณีเป็นมาก ๆ แต่ส่วนใหญ่จำเป็นต้องใช้การตรวจภาพถ่ายรังสีเช่นเอกซเรย์หรือซีทีในการวินิจฉัยกรณีเป็นไม่มาก บางครั้งภาวะโพรงเยื่อหุ้มปอดมีอากาศอาจทำให้เกิดร่างกายขาดออกซิเจน ความดันเลือดลดต่ำ และหัวใจหยุดได้หากไม่ได้รับการรักษา ภาวะเช่นนี้เรียกว่าโพรงเยื่อหุ้มปอดมีอากาศชนิดเกิดแรงดัน (tension pneumothorax)
ภาวะโพรงเยื่อหุ้มปอดมีอากาศชนิดที่เป็นไม่มากนั้นส่วนใหญ่หายได้เองโดยไม่จำเป็นต้องได้รับการรักษาจำเพาะ โดยเฉพาะในผู้ป่วยที่ไม่ได้มีโรคปอดเรื้อรังมาก่อน ในกรณีที่โพรงเยื่อหุ้มปอดมีอากาศอยู่มากหรือมีอาการมากอาจจำเป็นต้องใช้เข็มฉีดเจาะดูดลมออก หรือใส่สายระบายทรวงอกเพื่อให้ลมได้ระบายออก บางครั้งอาจจำเป็นต้องรักษาด้วยการผ่าตัด โดยเฉพาะในกรณีที่เมื่อใส่สายระบายทรวงอกแล้วยังไม่หาย หรือผู้ป่วยรายนั้น ๆ เกิดมีโพรงเยื่อหุ้มปอดมีอากาศอีกหลายครั้ง ในกรณีที่ผู้ป่วยรายใดมีโอกาสเกิดเป็นซ้ำได้มาก อาจจำเป็นต้องมีการรักษาเพิ่มเติม เช่น การทำการผนึกเยื่อหุ้มปอดเพื่อยึดเยื่อหุ้มตัวปอดกับเยื่อหุ้มปอดส่วนผนังอกเข้าด้วยกัน
ชนิดย่อยทางคลินิก
ภาวะโพรงเยื่อหุ้มปอดมีอากาศเกิดเองชนิดทุติยภูมิ (secondary spontaneous pneumothorax, SSP) เกิดในผู้ป่วยที่มีโรคปอดอยู่เดิม อาการมักเป็นรุนแรงกว่าเนื่องจากการทำงานของปอดไม่ดีอยู่เดิม เมื่อแฟบลงจึงยิ่งทำงานได้แย่ลงไปอีก ผู้ป่วยอาจมีออกซิเจนในเลือดต่ำ อาจเห็นผู้ป่วยเขียว บางทีอาจพบมีคาร์บอนไดออกไซด์คั่งในเลือด ซึ่งอาจทำให้ผู้ป่วยมีอาการสับสนและหมดสติได้ ผู้ป่วยโรคปอดเช่นโรคปอดอุดกั้นเรื้อรังและซิสติกไฟโบรซิสที่มีอาการหายใจลำบากเฉียบพลันอาจควรได้รับการตรวจหาภาวะโพรงเยื่อหุ้มปอดมีอากาศโดยเร็ว ขนาดของอากาศในโพรงเยื่อหุ้มปอดนั้นมีความสัมพันธ์กับอาการของผู้ป่วยไม่มากนัก
ภาวะโพรงเยื่อหุ้มปอดมีอากาศที่เกิดจากการบาดเจ็บ (traumatic pneumothorax) อาจเกิดจากบาดแผลทะลุถึงโพรงเยื่อหุ้มปอด เช่นจากบาดแผลถูกแทงหรือถูกปืนยิง ทำให้อากาศจากภายนอกเข้าไปในโพรงเยื่อหุ้มปอดได้ หรือเกิดจากการบาดเจ็บต่อเนื้อปอด ทำให้ลมจากเนื้อปอดรั่วเข้ามาในโพรงเยื่อหุ้มปอด พบเป็นภาวะแทรกซ้อนบ่อยถึงครึ่งหนึ่งของผู้ป่วยที่มีการบาดเจ็บที่ทรวงอก เป็นที่สองรองจากกระดูกซี่โครงหัก ภาวะโพรงเยื่อหุ้มปอดมีอากาศที่เกิดขึ้นในผู้ป่วยถึงครึ่งหนึ่งอาจมีขนาดเล็ก ซึ่งอาจขยายใหญ่มากขึ้นหากผู้ป่วยจำเป็นต้องได้รับการช่วยหายใจด้วยเครื่องช่วยหายใจ ดังนั้นไม่ว่าขนาดจะเล็กหรือใหญ่ก็มีความสำคัญทั้งสิ้น นอกจากนี้ยังพบเกิดในผู้ป่วยที่จำเป็นต้องได้รับการช่วยหายใจด้วยเครื่องช่วยหายใจจากสาเหตุอื่น ๆ อีกด้วย
พุฒิพัฒน์ กุลปรีชาเศรษฐ์
พุฒิพัฒน์ กุลปรีชาเศรษฐ์ หรือชื่อเดิม บวรทัต พลอยวงศ์ (ชื่อเล่น วอร์ม) เกิด 31 ตุลาคม พ.ศ. 2531 เป็นนักร้องชาวไทย และเป็นนักร้องหน้าใหม่ของค่ายเพลง โซนี่ มิวสิก เอ็นเตอร์เทนเมนท์ วอร์มมีผลงานเพลงล่าสุด คือ "รักเธอ... อยากเจอเขา"
ประวัติ
นายพุฒิพัฒน์ กุลปรีชาเศรษฐ์(วอร์ม) เกิดเมื่อ 31 ตุลาคม  พ.ศ. 2531 ที่นนทบุรี สำเร็จการศึกษาระดับมัธยมศึกษาจากโรงเรียนราชวินิต มัธยม กรุงเทพมหานคร และเข้าศึกษาต่อที่มหาวิทยาลัยเทคโนโลยีพระจอมเกล้าธนบุรี เอกวิทยาการคอมพิวเตอร์ คณะนี้ได้จบการศึกษาแล้ว
ประเทศติมอร์-เลสเตในโอลิมปิกเยาวชนฤดูร้อน 2018
กรีฑา
ผลการแข่งขันดังนี้ :
วัดพระเจดีย์แหลมสอ
วัดพระเจดีย์แหลมสอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเกาะสมุย จังหวัดสุราษฎร์ธานี ปัจจุบันมีพระครูถิรบุญญากร ดำรงตำแน่งเจ้าอาวาส
วัดพระเจดีย์แหลมสอตั้งวัดเมื่อ พ.ศ. 2451 ตั้งขึ้นก่อนมีพระราชบัญญัติคณะสงฆ์ พ.ศ. 2484 แต่เป็นวัดเก่าซึ่งตกสำรวจ จึงเพิ่งได้รับการประกาศขึ้นทะเบียนวัด เมื่อวันที่ 17 กุมภาพันธ์ พ.ศ. 2554
เจดีย์ของวัดได้รับการขึ้นทะเบียนเป็นโบราณสถาน องค์เดิมสร้างขึ้นเมื่อ พ.ศ. 2450 เพื่อบรรจุพระบรมสารีริกธาตุ ต่อมา พ.ศ. 2510 เจดีย์ถูกฟ้าผ่าชำรุดมาก จึงมีการอัญเชิญพระบรมสารีริกธาตุไปประดิษฐาน ณ เจดีย์แหลมสอองค์ใหม่บริเวณหาดทรายดังที่ปรากฏในปัจจุบัน
ริกุ อิมโมเนน
ริกุ อิมโมเนน (Riku Immonen) เป็นอดีตนักมวยไทยระดับอาชีพชาวฟินแลนด์ ซึ่งภายหลังได้เป็นผู้ฝึกสอนมวยไทย เขาเป็นแชมป์โลกมวยไทยทั้งสมัครเล่นและอาชีพ นอกจากนี้ เขาทำการฝึกสอนแก่เหล่านักสู้ที่ค่ายมวยไทยตุรกุ นักเรียนส่วนใหญ่ที่รู้จักกันดีคือโทปิ เฮลิน และดาเนียล ฟอร์สเบิร์ก รวมถึงนักสู้ยูเอฟซีอย่างมักวัน อาเมียร์คานี และตีมู ปักกาแลน
ศิลปะการต่อสู้
อิมโมเนนฝึกมวยปล้ำเป็นเวลา 6 เดือนขณะเป็นเด็กอายุประมาณ 12 ขวบ แต่ก็ไปเล่นวอลเลย์บอลแทนมวยปล้ำ จากนั้น เขาเริ่มมวยไทยตอนอายุ 18 ปีและหยุดการต่อสู้เมื่ออายุ 25 ปี โดยเริ่มทำการฝึกสอนตั้งแต่นั้น อย่างไรก็ตาม เขาหวนกลับมาในช่วงเวลาสั้น ๆ เมื่ออายุ 40 ปี เพื่อต่อสู้กับนักร้องอย่างดาเนียล แลนดา
งานเขียน
ริกุ อิมโมเนน ได้เผยแพร่หนังสือสองเล่มในภาษาฟินแลนด์ โดยเป็นเรื่องตลกขนาดสั้นอย่าง "การผจญภัยของมนุษย์ฮาร์เลย์-เดวิดสัน" ที่เว็บไซต์ moottoripyora.org ในฟอรัมรถมอเตอร์ไซค์ซึ่งกลายเป็นผลงานไวรอล และอิมโมเนนตัดสินใจเผยแพร่หนังสือเล่มแรกของเขาในชื่อ "HD-miehen seikkailut" เมื่อปี ค.ศ. 2008 ที่มียอดจำหน่าย 10,000 เล่ม และหนังสือเล่มที่สองในชื่อ "HD-mies ja löydetyn respektin menetys" เมื่อปี ค.ศ. 2009 โดยมียอดจำหน่าย 5,000 เล่ม นอกจากนี้ หนังสือเล่มแรกได้รับการแปลเป็นภาษาเอสโตเนีย รวมทั้งอิมโมเนนยังได้เขียนบทความสำหรับนิตยสารไฟเตอร์แมกกาซีน และไฟต์สปอร์ต
รายการที่ชนะ
ระดับอาชีพ
สมัครเล่น
รางวัลที่ได้รับ
วัดกงจักร
วัดกงจักร เป็นวัดราษฎร์สังกัดคณะสงฆ์ฝ่ายมหานิกาย ในตำบลรั้วใหญ่ อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 13 ไร่ 2 งาน 66 ตารางวา
วัดกงจักรตั้งวัดเมื่อ พ.ศ. 2204 ได้รับพระราชทานวิสุงคามสีมาเมื่อวันที่ 17 กันยายน พ.ศ. 2519 มีญาติโยมเล่าให้ฟังว่า มีพระจากภาคอีสาน เดินทางมา 3 รูป และได้มาสร้างวัดขึ้น 3 วัด คือ วัดท่า วัดแค และวัดบน ซึ่งตั้งอยู่ติดกัน ต่อมาวัดท่าได้ยุบเลิกวัดและได้ยกที่ดินให้วัดบน ต่อมาวัดแคก็ยุบอีก แต่ไม่ได้ยกที่ให้วัดใด ปล่อยให้เป็นที่ว่างเปล่าจนถึงปัจจุบัน ส่วนวัดบนต่อมาเปลี่ยนชื่อมาเป็น "วัดกงจักร"
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2519 ศาลาการเปรียญ สร้างเมื่อ พ.ศ. 2540 หอสวดมนต์ กุฎิสงฆ์ จำนวน 8 หลัง เป็นอาคารไม้ 7 หลัง ครึ่งตึกครึ่งไม้ 1 หลัง และวิหาร 1 หลัง ปูชนียวัตถุ พระพุทธรูปศิลาปางนาคปรก ซึ่งสันนิษฐานว่ามาจากที่อื่นและมาประดิษฐานที่วัดแห่งนี้ มีรูปแบบศิลปะบายน ด้านหลังสลักลวดลายเป็นรูปกงจักร จึงเป็นที่มาของชื่อวัด และมีเจดีย์ 4 องค์ ลักษณะเจดีย์เป็นศิลปะลาว ทั้งเจดีย์และวิหาร กรมศิลปากรได้นำขึ้นทะเบียนเป็นโบราณสถานแล้ว
วัดเขารูปช้าง (จังหวัดพิจิตร)
วัดเขารูปช้าง อยู่ตำบลดงป่าคำ ตามเส้นทางสายพิจิตร - ตะพานหิน ระยะทางประมาณ 15 กิโลเมตร มีเจดีย์แบบลังกาซึ่งตั้งอยู่บนยอดเขาที่มีหินสีขาวซ้อนกันมองดูคล้ายช้าง แต่เดิมเป็นเจดีย์เก่ามาก่อน และทางวัดได้ทำการปฏิสังขรณ์ใหม่เมื่อประมาณ 20 ปีมานี้ โดยประดับกระเบื้องเคลือบสีทองทั้งองค์ มีรั้วรอบองค์เจดีย์ สำหรับลานกว้างบนยอดเขา ทางวัดได้สร้างวิหารใหญ่ขึ้นหลังหนึ่งและมีเจดีย์เก่าอยู่องค์หนึ่งเป็นเจดีย์แบบลังกาทรงเหลี่ยมย่อมุมไม้สิบสอง สันนิษฐานว่าสร้างในสมัยอยุธยา มีตัวระฆังเป็นกลีบมะเฟืองแต่ยอดเจดีย์หักแล้ว นอกจากนั้นยังมีมณฑปแบบจตุรมุขหลังเก่าอยู่ใกล้กับโบสถ์หลังใหม่ ภายในมณฑปประดิษฐานพระพุทธบาทสำริด ที่ฝาผนังมีภาพเขียนเรื่องไตรภูมิพระร่วง
รายชื่อผู้ถือธงชาติเกาหลีใต้ในโอลิมปิก
รายชื่อผู้ถือธงที่ได้เป็นตัวแทนประเทศเกาหลีใต้ในการแข่งขันกีฬาโอลิมปิก
ผู้ถือธงถือธงประจำชาติของประเทศในพิธีเปิดการแข่งขันกีฬาโอลิมปิกมีรายชื่อดังต่อไปนี้
หงชุน
หงชุน (宏村) เป็นหมู่บ้านในเขตปกครองของเมืองหงชุน (宏村真) อำเภออี นครระดับจังหวัดหวงซาน ในภูมิภาคฮุยโจว ทางตอนใต้ของมณฑลอานฮุย ประเทศจีน และตั้งอยู่ใกล้กับเชิงเขาภูเขาหวงซานทางทิศตะวันตกเฉียงใต้
หมู่บ้านหงชุน ถูกสร้างให้มีผังหมู่บ้านเป็นรูปวัว โดยมีเนินเขาเหลยกั่งที่อยู่ใกล้เคียงเป็นหัว ต้นไม้ใหญ่สองต้นยืนอยู่บนมีเนินเป็นเขาวัว สะพานสี่แห่งข้ามลำธารจี้ยินเป็นขาวัว ขณะที่ตัวหมู่บ้านเป็นเร่างวัว ลำธารจี้ยินป็นตัวแทนของลำไส้และทะเลสาบต่าง ๆ เช่น “ทะเลสาบใต้” (南湖; หนานหู) เป็นอวัยวะภายในอื่น ๆ
สถาปัตยกรรมและงานแกะสลักในจำนวนเรือนพักอาศัยราว 150 หลังคาเรือน มีอายุย้อนไปถึงสมัย ราชวงศ์หมิง และ ราชวงศ์ชิง ซึ่งได้รับการกล่าวขานว่าเป็นสถาปัตยกรรมและงานแกะสลักสมัยหมิงและชิงที่ยังคงสภาพดีที่สุดในประเทศจีน หอเฉิงจื้อ (承志堂; Chéngzhì Hall) เป็นหนึ่งในศาลบรรพชนขนาดใหญ่ที่สุด ซึ่งเปิดให้เข้าชมเป็นพิพิธภัณฑ์
หมู่บ้านหงชุน และหมู่บ้านซีตี้ ได้รับการขึ้นทะเบียนร่วมกันโดยยูเนสโกให้เป็นมรดกโลก ในปี 2543 ในนาม "หมู่บ้านโบราณในอานฮุยตอนใต้ ซีตี้และหงชุน" และหมู่บ้านหงชุนยังถูกใช้เป็นสถานที่ถ่ายทำฉากหนึ่งในภาพยนตร์เรื่อง พยัคฆ์ระห่ำ มังกรผยองโลก
สถาปัตยกรรมที่โดดเด่น
อาคารของหมู่บ้านหงชุน ส่วนใหญ่เป็นอาคารที่พักอาศัย สวนส่วนบุคคล และอาคารสาธารณะ ได้แก่ สถานศึกษา หอบรรพบุรุษ กลุ่มอาคารได้รับการอนุรักษ์ค่อนข้างสมบูรณ์ อาคารทุกประเภทให้ความสำคัญกับงานแกะสลักต่าง ๆ เช่น งานไม้แกะสลัก งานแกะสลักอิฐ และ หินแกะสลัก ซึ่งมีความละเอียดอ่อนประณีต มีคุณค่าทางศิลปะสูง ถนนและซอยส่วนใหญ่ในหมู่บ้านสร้างขึ้นใกล้น้ำและจัดเรียงรอบบึงพระจันทร์ บ้านส่วนใหญ่เป็นลานกว้างเข้าออกสองทาง และบางแห่งเปิดทางน้ำเข้าบ้านเพื่อสร้างเป็นลานน้ำหรือบ่อปลา อาคารสำคัญได้แก่ สถาบันศึกษาหนานหู, Lexu Hall, หอเฉิงจื้อ, Deyi Hall, Songhe Hall, Biyuan เป็นต้น